**..NAPIREND**

**E l ő t e r j e s z t é s**

**……………… Község Önkormányzata Képviselő-testületének**

**2022. ……..……-i nyilvános ülésére**

**Tárgy: Révfülöp Nagyközség Önkormányzat Képviselő-testületének, a gyermekétkeztetés intézményi térítési díjáról szóló önkormányzati rendelet módosításának véleményezése**

**Előterjesztő: …………………….**

**Előkészítette: ………………..**

 **………………. Jogszabállyal nem ellentétes**

 **Előterjesztő**

 **……………………………………….**

Tisztelt Képviselő-testület!

A Révfülöp és Térsége Óvodai Intézményfenntartó Társulás által üzemeltetett konyha által nyújtott étkezések térítési díjainak emelésére javaslatot tett a konyha élelmezés vezetője.

(A kérelem és javasolt térítési díjakról szóló táblázat az előterjesztés mellékletét képezi.)

A Képviselő-testület 2019 év decemberében döntött a térítési díj emeléséről, de a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésekről szóló 603/2020. (XII.18.) Korm. rendelet alapján a helyi önkormányzat, az önkormányzat által fenntartott költségvetési szerv, a korm. rendelet hatálybalépésének napjától már megállapított új díjat nem vezethet be, új díjat nem állapíthatott meg, meglévő díjat új kötelezetti körre nem terjeszthetett ki, így a térítési díj emeléséről szóló rendelet már nem kerültehett megalkotásra. Ennek okán 2015 év óta az étkeztetés térítési díjai nem változhattak.

Az áremelkedésekre, a 2022. évi béremelésekre tekintettel az élelmezésvezető a 2021. évi kalkulációhoz képest 10%-al magasabb összegben kéri a nyersanyag norma meghatározását, valamint ezzel együtt 10%-os intézményi térítési díj emelést kért, melyet a Képviselő-testület 2022. május 31-i nyilvános ülésén elfogadásra javasolt.

A Révfülöp és Térsége Óvodai Intézményfenntartó Társulás Társulási megállapodás 12. pontja (A Társulás általános rendjétől eltérő feladatellátás módja), valamint a 13.2. pontja értelmében a következők szerint rendelkezik:

***„12. A Társulás általános rendjétől eltérő feladatellátás módja.***

*12.1.**A Társulás alapfeladatai körében a konyha működtetésével a gyermekétkeztetés (iskolai , óvodai), munkahelyi étkeztetés, vendég étkeztetés (máshova nem sorolt gazdasági ügyek) feladatokat a Társulás intézménye útján látja el.*

*12.2. A feladatellátás*

* *a gyermekétkeztetés, óvodai gyermekétkeztetés, munkahelyi étkeztetés tekintetében Révfülöp, Ábrahámhegy, Balatonrendes, Salföld települések vonatkozásában,*
* *a gyermekétkeztetés, iskolai gyermekétkeztetés, munkahelyi étkeztetés, vendég étkeztetés (máshová nem sorolt gazdasági ügyek) Révfülöp település vonatkozásában*

*kerül ellátásra.*

*12.3. A gyermekétkeztetés ellátásához a normatíva igénylésére Révfülöp Nagyközség Önkormányzata, annak felhasználására a Társulás intézménye jogosult.*

*A gyermekétkeztetési (óvodai gyermekétkeztetési) szolgáltatást minden tag igénybe veszi, Ábrahámhegy, Balatonrendes, Salföld községek finanszírozási hozzájárulás nélkül.”*

*„13.2.**A Társulás intézménye útján üzemeltetett konyháról látja el a gyermekétkeztetés, munkahelyi étkeztetés, vendég étkeztetés/máshova nem sorolt gazdasági ügyek feladatot. Az e feladatokkal kapcsolatos kormányzati funkción az elszámolás során minden kiadás és bevétel Révfülöp Nagyközség Önkormányzatát terheli és illeti meg.”*

A gyermekétkeztetés vonatkozásában rendelet alkotására a Társulási Tanács Révfülöp Nagyközség Önkormányzatát jelölte ki a megállapodás következő pontjai alapján:

*„4.3 A társulás feladat és hatásköre ellátása:*

*4.3.1. Társult önkormányzatok Képviselő-testületei a közös feladat- és hatáskör gyakorlásával a Társulási Tanácsot (továbbiakban: Tanács) bízzák meg.*

*Székhelye: 8253 Révfülöp, Villa Filip tér 8.*

*4.3.2. Társult önkormányzatok a Révfülöp és Térsége Napközi Otthonos Óvoda fenntartású konyháról biztosított gyermekétkeztetés igénybevételéről, intézményi térítési díjának megállapításáról szóló rendelet (továbbiakban: rendelet) alkotására a Révfülöp Nagyközségi Önkormányzat Képviselő-testületét (továbbiakban: kijelölt önkormányzat) jelölik ki.*

*4.3.3. Jogszabályváltozás esetén a kijelölt önkormányzat köteles a vonatkozó rendeletet felülvizsgálni és szükségesség esetén azt módosítani.*

*A rendelet módosítása, kiegészítése előtt Révfülöp és Térsége Óvodai Intézményfenntartó Társulás Társulási Tanács véleményét kikérni nem kell.*

*4.3.4. Kijelölt önkormányzat a rendeletet az élelmezésvezető szakmai előkészítő munkája és javaslata alapján alkotja meg és módosítja.*

*4.3.5. Amennyiben a társult települési önkormányzatok az intézményi térítési díjtól eltérően további kedvezményt biztosítanak az ellátottak részére, a biztosított kedvezmény összegét havonta, számla alapján, az azon szereplő határidőben a számla kibocsátó részére kifizeti.”*

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) a gyermekétkeztetés intézményi térítési díjának megállapításáról a 151.§-a alapján a következők szerint rendelkezik

*„(2f)*[***\****](https://net.jogtar.hu/jogszabaly?docid=99700031.tv#lbj1227iddeab)*Ha a 21/A. § (1), (4) és (6) bekezdése szerinti gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.*

*(3) A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.”*

A Társult településeknek a rendelet megalkotásához hozzájárulási kötelezettsége szükséges a Jogalkotásról szóló 2010. évi CXXX. tv. (a továbbiakban: Jat.) 5.§ (5) bekezdése értelmében.

*„(5) Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt, ennek hiányában a társulás székhelye szerinti helyi önkormányzat képviselő-testülete jogosult. Az önkormányzati rendelet megalkotásához a társulásban részt vevő helyi önkormányzat képviselő-testületének hozzájárulása szükséges.”*

Tekintettel a fent írtakra, a gyermekétkeztetés tekintetében szükséges rendelettervezetet készíteni az intézményi térítési díjak vonatkozásában, melyet a Jat. értelmében a társult önkormányzatok képviselő-testületeinek véleményeznie kell, majd ezt követően fogadható el a kijelölt Révfülöp Nagyközség Önkormányzata Képviselő-testülete által a rendelet.

A felnőtt étkezés tekintetében Révfülöp Nagyközség Önkormányzata Képviselő-testülete, mint a feladattal kapcsolatos kiadás és bevétel felett rendelkezni jogosult, javaslatot tesz az intézményi térítési díjakra, melyet a Révfülöp és Térsége Óvodai Intézményfenntartó Társulás Társulási Tanácsa, mint az Óvoda és a hozzá tartozó konyha fenntartója határozatban fogad el.

Révfülöp és Térsége Óvodai Intézményfenntartó Társulás Társulási Tanácsa 2022. június 16-án tartott ülésén 12/2022. (VI.16.) határozatával a elfogadásra javasolta a gyermekétkeztetés intézményi térítési díjáról szóló rendelet tervezetet.

A gyermekétkeztetés térítési díjait Révfülöp Nagyközség Önkormányzata Képviselő-testületének a 2/2020. (II.17.) önkormányzati rendeletének 1. melléklete tartalmazza. A nyersanyag norma és reizsiköltség emeléssel az intézményi térítési díjak is módosulnak, melyet a rendeleten át kell vezetni.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjairól és az igénylésükhöz felhasználható bizonyítékokról szóló 328/2011. Korm. rendelet. 5.§ (2) bekezdése alapján az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

A fentiek alapján elkészült a rendelet módosításának a tervezete. A tervezetben a térítési díjak az Áfát nem tartalmazzák.

Gyermekétkeztetés tekintetében a rezsiköltség nem érvényesíthatő a gyermekek intézményi térítési díjában, ennek fedezetét az ellátást biztosító önkormányzat, vagy a gyermek, tanuló lakóhelye szerinti települési önkormányzat biztosítja.

Kérem a Tisztelt Képviselő-testületet, hogy az előterjesztést megvitatni szíveskedjenek!

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Révfülöp Nagyközség Önkormányzata Képviselő-testületének …/2022. (..….) önkormányzati rendelete gyermekétkeztetés intézményi térítési díjáról szóló rendelet módosításáról

Társadalmi-gazdasági hatása: Az elmúlt időszakban az Önkormányzatnak nem volt lehetősége a térítési díj emelésre, a nyersanyag árak és a rezsiköltség jelentős emelkedése miatt a díjak emelése indokolt.

Költségvetési hatása: Az árak emelkedése biztosítja a szükséges kiadások fedezetét a szolgáltatás nyújtás elvárt színvonalú biztosítása érdekében.

Környezeti, egészségi következményei: A gyermekétkeztetésben elvárt szigorú jogszabályi feltételek környezeti és egészségi hatása így fenntartható és biztosítható.

Adminisztratív terheket befolyásoló hatása: Érintettek tájékoztatása – élelmezésvezető biztosítja.

Egyéb hatása: Nincs.

A rendelet megalkotásának szükségessége: A korábban megállapított díjak és a jelenlegi költségek közötti különbözet jelentősen megnövekedett, a rendelet megalkotásával a bevétel növelhető, mellyel a konyha működésének eddigi színvonala biztosítható.

A rendelet megalkotása elmaradása esetén várható következmények: a díjemelés elmaradás esetén nem biztosítható a jogszabályi feltételek a gyermekétkeztetés tekintetében.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

**Révfülöp Nagyközség Önkormányzata Képviselő-testületének .../.... (...) önkormányzati rendelete**

**a gyermekétkeztetés intézményi térítési díjáról szóló 2/2020. (II.17.) önkormányzati rendelete módosításáról**

Révfülöp Nagyközség Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontjában kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 21/A. § (3) bekezdés a) pont aa) alpontjában meghatározott feladatkörében eljárva az óvodafenntartó társulásban résztvevő önkormányzatok képviselő-testületei – Ábrahámhegy Község Önkormányzat Képviselő-testülete, Balatonrendes Község Önkormányzat Képviselő-testülete, Salföld Község Önkormányzat Képviselő-testülete - hozzájárulásával a következőket rendeli el:

**1. §**

A gyermekétkeztetés intézményi térítési díjáról szóló 2/2020.(II.17.) önkormányzati rendelet 1. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba.

 Kondor Géza dr. Szabó Tímea

 polgármester címzetes főjegyző

Kihirdetés napja:…………

 dr. Szabó Tímea

 címzetes főjegyző

*1. melléklet*

„*1. melléklet*

**Gyermekétkeztetés intézményi térítési díjak**

|  |  |  |  |  |
| --- | --- | --- | --- | --- |
|  | **A** | **B** | **C** | **D** |
|  | **Igénybe vevők köre** | **Nyersanyagár(Ft)** | **Rezsi költség(Ft)** | **Intézményi térítési díj(Ft)** |
| **1.** | **Óvodás gyermek****(napi háromszori****étkezése)** | **410** | *545* | **410** |
| **2.** | **Óvodás gyermek tízórai** | **70** | *545* | **70** |
| **3.** | **Óvodás gyermek ebéd** | **270** | **270** |
| **4.** | **Óvodás gyermek uzsonna** | **70** | **70** |
| **5.** | **Iskolai napközis** **gyermek (napi háromszori étkezése)****I. Korcsoport** | **495** | *545* | **495** |
| **6.** | **Iskolai Napközis gyermek****I.Korcsoport** | **tízórai** | **85** | *545* | **495** |
| **ebéd** | **325** |
| **uzsonna** | **85** |
| **7.** | **Iskolai napközis gyermek****(napi háromszori étkezése)****II. Korcsoport** | **580** | *545* | **580** |
| **8.** | **Iskolai Napközis gyermek****II.Korcsoport** | **tízórai** | **100** | *545* | **580** |
| **ebéd** | **380** |
| **uzsonna** | **100** |
| **9.** | **Menzás gyermek****(napi egyszeri étkezés- ebéd** | **I.****Korcsoport** | **300** | *545* | **300** |
| **II.****Korcsoport** | **360** | **360** |

”

Részletes indokolás

**Az 1. §-hoz**

A melléklet az újonnan megállapított nyersanyagnormát és intézményi térítési díjakat tartalmazza

**A 2. §-hoz**

A rendelet hatályba lépése szerepel.

**Határozati javaslat:**

**…………………. KÖZSÉG ÖNKORMÁNYZATA KÉPVISELŐ-TESTÜLETÉNEK**

 **/2022. (……..) HATÁROZATA**

**A gyermekétkeztetés intézményi térítési díjairól**

**……………….. Község Önkormányzata Képviselő-testülete elfogadásra javasolja az előterjesztésben szereplő gyermekétkeztetés intézményi térítési díjáról szóló rendelet tervezetet.**

**A Képviselő-testület felkéri a polgármestert, hogy a döntésről Révfülöp Nagyközség Önkormányzata Polgármesterét értesítse.**

**Felelős: …………….. polgármester**

**Határidő: 2022………..**